તેની વિવિધ ચીજવસ્તુઓ કે સેવાના ઉત્પાદન સંબંધી અને તેમાં નાવીન્ય લાવવા સંબંધી જ્ઞાાન, તેના કર્મચારીઓના વલણ, આકાંક્ષા-અપેક્ષાઓ સંબંધી જ્ઞાાન; તેના વર્તમાન ગ્રાહકવર્ગનાં રુચિ, વર્તન, વલણ, અપેક્ષાઓ-આકાંક્ષાઓ સંબંધી જ્ઞાાન; તેના હરીફો અને હરીફોના ગ્રાહકવર્ગ અંગેનું જ્ઞાાન, વિવિધ તકનીકી જ્ઞાાન, વિવિધ કાયદા-કાનૂનો અંગેનું જ્ઞાાન- આ વિવિધ જ્ઞાાનનું પણ જો સુપેરે સંચાલન થાય તો તેના અનેક લાભો પ્રાપ્ત થાય છે- આ પ્રકારના જ્ઞાાન સંચાલનથી નાવીન્યસભર ચીજવસ્તુઓનું નિર્માણ અને વેચાણ વધે છે, આ ચીજવસ્તુઓનું માર્કેટિંગ ટૂંકા સમયમાં અને સફળ રીતે થઈ શકે છે, જે તે કંપનીની આમદનીમાં નોંધપાત્ર વધારો થાય છે, તેનો બજાર-હિસ્સો વધે છે અને પ્રતિભાસંપન્ન કર્મચારીઓ આવી કંપનીમાં જોડાવા પ્રેરાય છે.